**Ți-am ridicat altar din amintiri**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Parcă acum eram copil la mama...

Își scutură timpul prin stele, coama

Și trec zilele-n luni și luni în ani

În herghelii de fluturi diafani

Ce în văzduhul gândurilor mele

Zboară cu amintiri...mă pierd în ele.

Mă-nchin la un altar ce-am ridicat

Copilăriei care a plecat

Pe drumul amintirilor din suflet...

Îmi închid ochii , se aude vuiet

De brize cu imagini, dar și zgomot

De ploaie cu iubire într-un ropot.

Ți-am ridicat altar din amintiri...

Copilărie ce-mi aduci simțiri

De zbor printre uimiri și puritate

Pe cerul parfumat de libertate.

Mă rog copilăriei ce-am avut

Să-mi lumineze drumul nebătut!